钦定古今图书集成/理学汇编/学行典/第214卷 > 王訚
## 钦定古今图书集成/理学汇编/学行典/第214卷 > 王訚

按《曹县志》：王訚，字曲峰，云赵人，布衣也。天性孝谨，事
父生员邦儒牵车服贾，视膳问寝，曲尽其诚。父病焚
祝愿以身代，病应祷而愈。恭事胞兄问年逾六旬，无
异推梨让枣。时有堂弟闵及闻幼失恃，白长兄收养，
一切饮食衣履，分甘不少，且延师教训，卒补邑庠生，
仍以己产一区予为诵读之资。邑侯新蔡曹嘉其孝
友匾，奖之曰“孝友堪垂。”